kardosdrur/scandi-wiki huggingface dataset:
Sogndal Fotball

Sogndal Fotball (stiftet 19. februar 1926) er en norsk fodboldklub fra Sogndal i Sogn og Fjordane. Det var først omkring 2. verdenskrig at fodboldaktiviteterne i klubben for alvor kom i gang. Sogndal kom for første gang på landkortet udenfor fylkegrænsen med oprykning til 3. division i efteråret 1964. Sogndal spillede sig frem til cupfinalen i 1976, hvor de tabte til Brann. Pt. spiller Sogndal .

Sogndal debuterede i øverste division i sæsonen 1982, men rykkede ned igen efter sæsonen. Siden har klubben spillet i øverste liga i perioderne 1988-1989, 1991-1992, 1994, 1997-1998, 2001-2004 og 2011 til dags dato. Totalt udgør det 14 sæsoner. Bedste ligaplacering er en 6. plads i 1988. Desuden er klubben to gange blevet nr. 8.

Sogndal spiller sine hjemmekampe på Fosshaugane Campus.

Sogndals mest kendte supportersange er «Stao No Pao» og «Me E Med».

Eksterne henvisninger 
 Officielle hjemmeside
 Statistikk 
 NRK om fotballaget Sogndal
 Supportarklubben Saftkokaradn 

Fodboldklubber i Norge
Etableret i 1926
Thilo Stralkowski

Thilo Stralkowski (født 2. maj 1987) er en tysk tidligere hockeyspiller. 

Stralkowski spillede for Uhlenhorst Mülheim og spillede på det tyske landshold i perioden 2011 til 2015. Hans første succes kom ved indendørs-VM i 2011, hvor Tyskland med Stralkowski vandt guld. Samme år var han også med til at vinde EM udendørs. Året efter var han med til at vinde EM indendørs.

Han repræsenterede Tyskland ved OL 2012 i London. Her indledte tyskerne med at blive nummer to i deres pulje, hvorpå de i semifinalen besejrede Australien 4-2, inden de vandt OL-guldet med sejr på 2-1 over Holland, mens Australien blev nummer tre.

I 2013 var Stralkowski også med, da Tyskland igen vandt EM udendørs. Hans sidste landsholdoptræden kom ved indendørs-VM i 2015, hvor Tyskland vandt bronze.

Referencer

Eksterne henvisninger 

Hockeyspillere fra Tyskland
Medaljevindere fra Tyskland ved sommer-OL 2012
Olympiske mestre fra Tyskland
Personer fra Essen
Max Weinhold

Johannes-Maximilian "Max" Weinhold (født 30. april 1982 i München) er en tysk tidligere hockeyspiller; han spillede målmand.

Hockeykarriere 
Max Weinhold begyndte at spille hockey i Münchner Sportclub, hvor han sammen med sin bror, Philipp, fulgte i sin fars fodspor som hockeyspiller. Max Weinhold var med til at vinde det tyske indendørsmesterskab med München i 2003 og 2006, og i 2004 vandt de også Europa-pokalen. Han skiftede nu til KTHC Stadion Rot-Weiss i Köln, og med denne klub blev han tysk udendørsmester i 2009, 2010 og 2013 samt indendørsmester i 2009 og 2012. Han indstillede sin elitekarriere i 2014, men har siden spillet hockey på et lavere niveau.

I 2003 kom han på det tyske bobler-landshold og spillede sin første landskamp 31. juli samme år. I 2006 var han med til at vinde EM-guld indendørs og året efter VM-guld, ligeledes indendørs. Samme år var han med til at vinde Champions Trophy, og han var avanceret til A-landholdet i 2008 og var dermed med ved OL samme år i Beijing. Tyskland blev nummer to i den indledende pulje, hvorpå holdet besejrede Holland i semifinalen efter straffeslag. I finalen sikrede tyskerne sig guldet med en 1-0-sejr over Spanien, der fik sølv, mens Australien vandt bronze.

I 2009 var han med til at vinde EM-sølv og året efter VM-sølv, mens han i 2011 var med til at blive europamester - alle disse var udendørs.

Han var igen med for Tyskland ved OL 2012 i London, hvor tyskerne blev nummer to i deres indledende pulje efter Holland. De vandt derpå semifinalen over Australien 4-2 og fik derved revanche for nederlaget i VM-finalen 2010. I finalen besejrede de Holland 2-1 og sikrede sig dermed guldet foran Holland, mens Australien vandt bronzekampen. OL-turneringen blev Weinholds sidste på landsholdet.

Anden karriere 
Weinhold studerede medier og kommunikation ved Köln ved Deutsche Sporthochschule Han har siden 2021 arbejdet som Chief Commercial Officer hos Gothaer Vertriebs-Service AG.

Referencer

Eksterne henvisninger 

Hockeyspillere fra Tyskland
Deltagere for Tyskland ved sommer-OL 2008
Medaljevindere ved sommer-OL 2008
Olympiske mestre fra Tyskland
Medaljevindere fra Tyskland ved sommer-OL 2012
Benjamin Weß

Benjamin Weß (født 28. juli 1985) er en tysk tidligere hockeyspiller og dobbelt olympisk mester i denne sport. 

Benjamin Weß indledte sin karriere i den lille klub Moerser SC, hvor hans storebror, Timo Weß, havde spillet. Herfra skiftede han til Crefelder HTC, hvor han blev forenet med sin storebror og debuterede som senior. Han var i 2006 med til at sikre denne klub det tyske mesterskab. Året efter vandt holdet Europa-pokalen for mesterhold med finalesejr over spanske Atlètic Terrassa; i denne kamp blev Benjamin Weß kampafgørende, da han scorede kampens eneste mål. Efter denne succesrige sæson skiftede brødrene Weß til Rot-Weß Köln. De var med til at sikre denne klub oprykning til den bedste tyske hockeyrække året i deres første sæson i klubben. Her blev Benjamin Weß i flere år, inden han afsluttede sin karriere i Berlin-klubben Real von Chamisso.

Weß debuterede på det tyske hockeylandshold i november 2007, og han var også med ved OL 2008 i Beijing, hvor Tyskland blev nummer to i indledende pulje. I semifinalen vandt de over Holland efter straffeslag, mens de i finalen sikrede sig guldet efter en sejr på 1-0 over Spanien, der fik sølv, mens Australien fik bronze. 

De følgende år var han med til at vinde EM-sølv i 2009 og VM-sølv i 2010, hvorpå Tyskland satte trumf på i 2011, hvor de vandt både VM-guld (indendørs) og EM-guld (på græs). De vandt desuden EM-guld (indendørs) i 2012 og var dermed blandt de største favoritter ved OL 2012 i London. Her indledte Tyskland med at blive nummer to i deres pulje, hvorpå de i semifinalen besejrede Australien 4-2, inden de genvandt OL-guldet med sejr på 2-1 over Holland;  Australien blev nummer tre. 

Året efter vandt Tyskland endnu engang EM-guld; dette blev Benjamin Weß' sidste internationale medalje. Han spillede i alt 178 landskampe.

Som sin bror Timo har Benjamin Weß læst erhvervsøkonomi.

Referencer

Eksterne henvisninger 

Hockeyspillere fra Tyskland
Deltagere for Tyskland ved sommer-OL 2008
Medaljevindere ved sommer-OL 2008
Medaljevindere fra Tyskland ved sommer-OL 2012
Olympiske mestre fra Tyskland
Timo Weß

Timo Weß (født 2. juli 1982) er en tysk tidligere hockeyspiller og tredobbelt olympisk medaljevinder. 

Timo Weß spillede både fodbold og hockey i sin tidlige ungdom i klubben Moerser SC, inden han som 14-årig valgte at koncentrere sig om hockeyen, som han nu spillede i Uhlenhorst Mülheim. Her fortsatte han, til han i 2003-2004 fik en enkelt sæson i Crefelder HTC, derpå endnu en sæson i Uhlenhorst Mülheim, hvorpå han vendte tilbage til Crefelder i to sæsoner, hvor blandt andet kom til at spille sammen med sin lillebror, Benjamin Weß og var med til at blive tysk mester i 2006. Året efter vandt holdet Europa-pokalen for mesterhold med finalesejr over spanske Atlètic Terrassa; i denne kamp blev Benjamin Weß kampafgørende, da han scorede kampens eneste mål. Efter denne succesrige sæson skiftede brødrene Weß til Rot-Weß Köln. De var med til at sikre denne klub oprykning til den bedste tyske hockeyrække året i deres første sæson i klubben. Brødrene spillede sammen i klubben, indtil Timo Weß i 2012 indstillede sin karriere.

Timo Weß debuterede på det tyske hockeylandshold i februar 2002, og senere samme år var han med til at blive verdensmester. Året efter blev Tyskland med Weß også europamester, og holdet var derfor blandt favoritterne ved OL 2004 i Athen. Holdet kom videre som toer fra deres indledende pulje, hvorpå holdet i semifinalen måtte se sig besejret 2-3 af Holland, der i finalen tabte til Australien, mens Tyskland vandt bronzekampen mod Spanien efter sudden death.

Året efter var Timo Weß landsholdsanfører og med til at vinde EM-bronze, og i 2006 vandt holdet igen VM-titlen. Året efter var han med til at vinde EM-guld indendørs. Han var igen med ved OL 2008 i Beijing, hvor Tyskland blev nummer to i indledende pulje. I semifinalen vandt de over Holland efter straffeslag, mens de i finalen sikrede sig guldet efter en sejr på 1-0 over Spanien, der fik sølv, mens Australien fik bronze. 

Efter OL 2008 holdt han en landsholdspause og vendte først tilbage igen i efteråret 2011. Han var derpå med til at vinde EM indendørs i 2012, og Tyskland, der også uden Timo Weß havde haft god succes i årene indtil OL, var igen blandt de største favoritter ved OL 2012 i London. Her indledte Tyskland med Timo Weß på holdet med at blive nummer to i deres pulje, hvorpå de i semifinalen besejrede Australien 4-2, inden de genvandt OL-guldet med sejr på 2-1 over Holland;  Australien blev nummer tre.

Referencer

Eksterne henvisninger 

Hockeyspillere fra Tyskland
Deltagere for Tyskland ved sommer-OL 2004
Deltagere for Tyskland ved sommer-OL 2008
Medaljevindere ved sommer-OL 2004
Medaljevindere ved sommer-OL 2008
Medaljevindere fra Tyskland ved sommer-OL 2012
Olympiske mestre fra Tyskland
Olympiske bronzemedaljevindere fra Tyskland
Matthias Witthaus

Matthias Witthaus (født 11. oktober 1982) er en tysk hockeytræner og tidligere -spiller.
Han er hjælpetræner for det tyske hockeylandshold. Som aktiv er han den tyske hockeyspiller, der har opnået flest landskampe.

Karriere

Klub 
Witthaus indledte sin hockeykarriere i Uhlenhorst Mülheim i 1988. Senere spillede han i Crefelder HTC, spanske Atlètic Terrassa og igen i Crefelder. I 2008 tog han endnu en sæson i Terrassa, fulgt af en sæson i Real Club de Polo de Barcelona, inden han afsluttede sin aktive karriere i Mannheimer HC. Han blev tysk mester i 2006 med Crefelder og har også vundet det spanske mesterskab samt spillet i Europokal-turneringen og blandt andet nået semifinalen i 2010 med Barcelona.

Landshold 
Witthaus debuterede på det tyske hockeylandshold som blot 16-årig i 1999 og blev dermed den yngste spiller på A-landsholdet. Han er også den yngste målscorer på holdet. Han var første gang med ved OL i 2000 i Sydney, hvor Tyskland blev nummer fem. Hans første store landsholdstriumf kom, da han var med til at blive verdensmester i 2002. Året efter var han med til at vinde både EM og VM indendørs samt EM udendørs. 

Ved OL 2004 i Athen var han igen med på det tyske landshold, der naturligt var blandt favoritterne. Holdet kom videre som toer fra deres indledende pulje, hvorpå holdet i semifinalen måtte se sig besejret 2-3 af Holland, der i finalen tabte til Australien, mens Tyskland vandt bronzekampen mod Spanien efter sudden death. 

I 2005 var han med til at vinde EM-bronze og i 2006 blev det til endnu en VM-titel. Han var igen med ved OL 2008 i Beijing, hvor Tyskland blev nummer to i indledende pulje. I semifinalen vandt de over Holland efter straffeslag, mens de i finalen sikrede sig guldet efter en sejr på 1-0 over Spanien, der fik sølv, mens Australien fik bronze.

Witthaus var med til at vinde EM-sølv i 2009 og VM-sølv i 2010, mens han i 2011 var med til at blive verdensmester indendørs samt vinde EM-guld. I 2012 blev det til endnu en EM-titel indendørs. Hans sidste turnering på det tyske landshold var ved OL 2012 i London. Her indledte Tyskland med at blive nummer to i deres pulje, hvorpå de i semifinalen besejrede Australien 4-2, inden de genvandt OL-guldet med sejr på 2-1 over Holland;  Australien blev nummer tre. 

Han opnåede i alt 364 landskampe for Tyskland, deraf 335 udendørs, hvilket er tysk rekord med én kamp mere end Tobias Hauke, der til gengæld med 369 kampe i alt har rekorden for både inden- og udendørskampe.

Træner 
I 2014 blev han træner for Hamburger Polo Club, en position han holdt, indtil landstræner André Henning i begyndelsen af 2022 overtalte ham til at blive hjælpelandstræner.

Referencer

Eksterne henvisninger 

Hockeyspillere fra Tyskland
Deltagere for Tyskland ved sommer-OL 2000
Deltagere for Tyskland ved sommer-OL 2004
Deltagere for Tyskland ved sommer-OL 2008
Medaljevindere ved sommer-OL 2004
Medaljevindere ved sommer-OL 2008
Medaljevindere fra Tyskland ved sommer-OL 2012
Olympiske mestre fra Tyskland
Olympiske bronzemedaljevindere fra Tyskland
Christopher Zeller

Christopher Zeller (født 14. september 1984) er en tysk tidligere hockeyspiller, som var med til at vinde medaljer ved tre olympiske lege.

Zeller begyndte at spille hockey som femårig i MTV München, hvorfra han skiftede til Münchner SC i 1998. Her spillede han frem til 2006, og han var med til at vinde flere tyske ungdomsmesterskaber. Fra omkring 2003 kom han på klubbens førstehold som senior og var dermed med til at vinde det tyske indendørsmesterskab i 2003 og i 2006. Desuden vandt klubben Europapokalen i 2006 med ham på holdet. I 2006 skiftede han for en enkelt sæson til hollandske HC Bloemendaal, hvorpå han vendte tilbage til Tyskland for at spille i KTHC Stadion Rot-Weiss, som han var med til at gøre til tyske mestre flere gange, inden han indstillede karrieren i 2018.

Zeller spillede sin første ungdomslandskamp i 1999 og var med til at vinde EM for U/16-spiller i 2000 og for U/18 i 2001. Han debuterede på A-landsholdet i 2003 og nåede 204 landskampe udendørs samt syv indendørs i sin karriere, der sluttede i 2015. I debutåret 2003 var han med til at blive europamester.

Ved OL 2004 i Athen var han med på det tyske hold, der var blandt favoritterne. Holdet kom videre som toer fra deres indledende pulje, hvorpå holdet i semifinalen måtte se sig besejret 2-3 af Holland, der i finalen tabte til Australien, mens Tyskland vandt bronzekampen mod Spanien efter sudden death. 

Året efter blev det til EM-bronze for Zeller og Tyskland, mens han i 2006 var med til at vinde VM-guld.

I 2008 var han igen med for Tyskland ved OL i Beijing. Her blev holdet nummer to i indledende pulje. I semifinalen vandt de over Holland efter straffeslag, mens de i finalen sikrede sig guldet efter en sejr på 1-0 over Spanien, der fik sølv, mens Australien fik bronze. Zeller var målscoreren i finalen.

Han var med til at vinde EM-sølv i 2009 samt VM-guld (indendørs) i 2011, inden han var med til hvad der skulle vise sig at blive hans sidste OL, i 2012 i London. Her indledte Tyskland med at blive nummer to i deres pulje, hvorpå de i semifinalen besejrede Australien 4-2, inden de genvandt OL-guldet med sejr på 2-1 over Holland;  Australien blev nummer tre. 

Efter OL i 2012 spille han yderligere nogle kampe i 2015, inden han blev skadet, hvilket betød, at han ikke kunne deltage i sit fjerde OL i 2016 i Rio de Janeiro. Skaden betød samtidig reelt afslutningen på hans landsholdskarriere.

Christopher Zeller er lillebror til Philipp Zeller, som også har været hockeyspiller og spillet på landsholdet.

Referencer

Eksterne henvisninger 

Hockeyspillere fra Tyskland
Medaljevindere ved sommer-OL 2004
Medaljevindere ved sommer-OL 2008
Deltagere for Tyskland ved sommer-OL 2004
Deltagere for Tyskland ved sommer-OL 2008
Medaljevindere fra Tyskland ved sommer-OL 2012
Olympiske mestre fra Tyskland
Olympiske bronzemedaljevindere fra Tyskland
Cesare Maldini

Cesare Maldini (født 5. februar 1932 i Trieste, død 3. april 2016) var en italiensk fodboldspiller og fodboldtræner.

Cesare Maldini begyndte sin karriere i US Triestina Calcio, men skiftede i 1954 til AC Milan hvor han spillede i 12 år indtil 1966, hvor han skiftede til Torino Calcio, hvor han spillede indtil han sluttede sin karriere i 1967 efter 33 kampe for klubben.

Efter karrieren som aktiv spiller blev Cesare Maldini træner. Han var bl.a. træner for AC Milan i to omgange (1973-74 og 2001), for Parma FC og Italiens fodboldlandshold (1996-98). Han var assistenttræner på det italienske fodboldhold, der vandt VM i fodbold 1982.

Cesare Maldini blev betragtet som en legende og et fodboldikon i AC Milan.

Maldini var far til Paolo Maldini, der ligeledes var en succesfuld fodboldspiller.

Eksterne henvisninger 

 

Deltagere ved verdensmesterskabet i fodbold 1962
Fodboldspillere fra AC Milan
Fodboldspillere fra Torino FC
Fodboldtrænere fra Italien
Fodboldtrænere fra AC Milan
Trænere for Italiens fodboldlandshold
Trieste
Trænere for Paraguays fodboldlandshold
Martin Hollstein

Martin Hollstein (født 2. april 1987) er en tysk kajakroer, som har specialiseret sig i kano sprint. 

Martin Hollstein blev forud for OL 2008 i Beijing sat sammen med den erfarne Andreas Ihle i toerkajakken, og de vandt deres indledende heat sikkert foran danskerne Kim Wraae Knudsen og René Holten Poulsen og kvalificerede sig dermed direkte i finalen. Her gentog de to tyskere præstationen fra indledende heat, da de henviste Wraae og Poulsen til andenpladsen, mens italienerne Andrea Facchin og Antonio Scaduto sikrede sig bronze.

De følgende år dominerede Hollstein og Ihle deres klasse og vandt guld ved EM i både 2010 og 2011 og ved VM i 2010 samt sølv ved EM i 2012.

De var derfor favoritter ved OL 2012 i London, og de vandt da også sikkert deres indledende heat. I finalen satte de spurten ind for sent og måtte nøjes med bronzemedaljer efter de ungarske vindere Rudolf Dombi og Roland Kökény samt portugiserne Fernando Pimenta og Emanuel Silva.

Referencer

Eksterne henvisninger 
 

Kajakroere fra Tyskland
Deltagere for Tyskland ved sommer-OL 2008
Medaljevindere ved sommer-OL 2008
Medaljevindere fra Tyskland ved sommer-OL 2012
Olympiske mestre fra Tyskland
Olympiske bronzemedaljevindere fra Tyskland
Elisabeth af Danmark

Elisabeth af Danmark eller Isabella af Danmark kan henvise til:

 Isabella af Habsburg (også kendt som Isabella eller Elisabeth af Østrig, Burgund eller Kastilien) (1501-1526) – søster til Kejser Karl 5. og gift med Kong Christian 2. af Danmark
 Elisabeth af Danmark (1485-1555) - datter af Hans af Danmark og gift med Kurfyrst Joachim 1. Nestor af Brandenburg
 Elisabeth af Danmark (1524-1586) - datter af Kong Frederik 1. af Danmark og gift med henholdsvis Hertug Magnus 3. af Mecklenburg-Schwerin og Hertug Ulrik af Mecklenburg
 Elisabeth af Danmark (1573-1626) - datter af Frederik 2. af Danmark og gift med Hertug Henrik Julius af Braunschweig-Wolfenbüttel
 Prinsesse Elisabeth af Danmark (født 1935) - datter af Arveprins Knud
 Prinsesse Isabella af Danmark (født 2007) - datter af Kronprins Frederik
Parkvejens Skole

Parkvejens Skole ligger i den østlige del af Odder by. Skolen blev bygget i 1970 og er udvidet i 1973, 1978, 2006 og i 2010-12, således der i dag er et samlet etageareal på ca. 14.500 kvm. Skolen har børnehaveklasse til og med 9. klasse. Skolen er to-sporet fra børnehaveklassen til 6. kl. Herefter tre til femsporet. Skolen modtager oplandselever fra Gylling, Hundslund, Hou og Saksild skoler i 7 kl.

Kilder 

Uddannelsesinstitutioner i Odder
Folkeskoler i Odder Kommune
Arctic Museum Nanoq

Arctic Museum Nanoq er et museum, der ligger i Jakobstad i Finland. Museet har speciale i arktisk kultur og Grønland i særdeleshed. Museet er vært for en udstilling om berømte polarekspeditioner og har mange spændende effekter i sin samling, blandt disse en replika af gondolen fra varmluftsballonen fra S.A. Andrées skæbnesvangre ekspedition samt materiale fra John Phipps' ekspedition til Svalbard i 1770. Yderligere kan man her finde adskillige dokumenter som refererer til de norske polarforskere Fridtjof Nansen og Roald Amundsen.

Eksterne henvisninger 
 Museets hjemmeside

Museer i Finland
Jakobstad
Enevoldsarveregeringsakten

Enevoldsarveregeringsakten eller Suverænitetsakten var Danmark-Norges forfatning fra 1661, der legaliserede arveligt monarki og enevælde. Den blev underskrevet under stændermøder i København og Christiania af repræsentanter for stænderne, dvs. de privilegerede stænder gejstligheden og adelen og i Danmark én af de ufrie stænder, borgerne, og i Norge også bønderne.

Forfatningsændringen blev i 1665 yderligere formaliseret og uddybet i Kongeloven.

Litteratur 
 Allan Tønnesen (red.), Magtens besegling, Enevoldsarveregeringsakterne af 1661 og 1662 underskrevet og beseglet af stænderne i Danmark, Norge, Island og Færøerne, Syddansk Universitetsforlag, 2013, 583 s.,

Eksterne henvisninger 
 Kongens nye magt – Enevoldsarveregeringsakten af 10. januar 1661 , Statens Arkiver

Statsforfatningsret
Danmarks love
Norges love
Vajont-dæmningen

Vajont-dæmningen, der blev færdigbygget i 1961, er en bue-spærredæmning der skulle opdæmme vandet i Vanjont-floden på nordsiden af Monte Toc knap 100 km nord for Venedig, i de Italienske-alper. Med sine 262 meter er den en af verdens højeste.

Dæmningen har ikke været i brug siden den 9. oktober 1963, hvor vandet bag dæmningen gjorde Monte Tocs nordskråninger ustabile og udløste et massivt bjergskred på 260 millioner m3 klippe, der styrtede ned i søen og fik vandet til at fosse ud over kanten af dæmningen, hvilket skabte en flodbølge i kløften nedenfor og den tilstødende Piave-dal. Katastrofen endte med at koste knap 2000 menneskeliv, især landsbyen Longarone, der ligger lige ud for foden af dæmningen, kun to kilometer væk, blev næsten udslettet og mange af dens indbyggere er aldrig fundet igen.

Dæmningen var så solidt bygget, at den kun fik mindre skrammer på toppen, og den står der stadig til minde om katastrofen, men uden den opdæmmede sø bagved. Selve skredet kan også tydeligt erkendes på den bare bjergside og ses endvidere tydeligt på luftfotos her halvtreds år efter, f.eks. på Google Earth.

Den 12. februar 2008, under igangsættelsen af det Internationale Jordens år, beskrev UNESCO, under overskriften Fem skræmmende fortællinger, Vajont-dæmnings katastrofen som:
...a classic example of the consequences of the failure of engineers and geologists to understand the nature of the problem that they were trying to deal with.
på dansk:
...et klassisk eksempel på konsekvenserne af ingeniører og geologers svigt i forståelsen af karakteren af det problem de forsøgte at få styr på.

50 året for katastrofen 
2013 udgaven af cykelløbet Giro d'Italia ærede, den 15.-16. maj, ofrene for katastrofen, dels ved at løbets 11. etape havde afslutning i landsbyen Erto e Casso lige ovenfor dæmningen, og som dengang også blev hårdt ramt (347 dødsfald), og forladt i mere end tre år efter, dels ved at 12. etape startede i Longarone nedenfor dæmningen.

Kilder 

Dæmninger
Italiens historie
Bygninger, konstruktioner og anlæg i Italien
Institut for Idræt og Ernæring

Institut for Idræt og Ernæring er et institut under Det Natur- og Biovidenskabelige Fakultet på Københavns Universitet. Instituttet beskæftiger sig med forskning, uddannelse, innovation og formidling inden for ernæring, humanfysiologi og idræt.

Historie 
Instituttet er under Arne Astrups ledelse vokset markant, således at der i dag (2018) er et godt stykke over 200 ansatte. Instituttet anerkendes i brede kredse som et af verdens førende forskningsmiljøer inden for sit område. På Shanghai Rankings rangliste over verdens førende forskningsmiljøer inden for idræt, ligger Københavns Universitet, repræsenteret ved Institut for Idræt og Ernæring og Institut for Idrætsmedicin således i 2018 nr. 1 – blandt 372 universiteter fra hele verden [https://nexs.ku.dk/nyheder/2018-nyheder/koebenhavns-universitet-huser-verdens-foerende-forskningsmiljoe-inden-for-idraet/]. 

En stor del af instituttets omsætning er eksternt finansieret fra både fonde og private virksomheder. Præcis hvor stor en andel varierer fra år til år.

Instituttet varetager helt eller delvis undervisningen på en række bachelor- og kandidatuddannelser:

 Idræt
 Fødevarer og Ernæring

 Humanfysiologi
 Humanistisk-samfundsvidenskabelig Idrætsvidenskab
 Human ernæring
 Klinisk ernæring

Kilder

Eksterne henvisninger 
 http://nexs.ku.dk/

Institutter ved Københavns Universitet